

**เรียน บรรณาธิการข่าวหน้า 1/ การเมือง / สังคม / เศรษฐกิจ**

**เรื่อง ผลสำรวจความคิดเห็นประชาชนทั่วประเทศ** **(รวม 5 หน้า)**

 **ผลสำรวจเรื่อง “ความคิดเห็น ต่อ แพ็คเกจมาตรการกระตุ้นเศรษฐกิจ 3 ด้าน”**

**ประชาชนส่วนใหญ่เห็นว่า มาตรการกระตุ้นเศรษฐกิจ 3 ด้าน จะสามารถช่วยเหลือเกษตรกร ผู้มีรายได้น้อย และกระตุ้นการอุปโภคบริโภคตลอดจนการลงทุนในประเทศ ได้ในระดับมากถึงมากที่สุด**

**ทั้งนี้ประชาชนเห็นว่าประโยชน์ที่จะได้รับจากมาตรการดังกล่าวมากที่สุดคือ เกิดการใช้จ่ายคล่องตัวขึ้น มีเม็ดเงินหมุนเวียนภายในประเทศดีขึ้น และมีความสุขในการดำเนินชีวิตไม่ติดขัด**

กรุงเทพโพลล์โดยศูนย์วิจัยมหาวิทยาลัยกรุงเทพ สำรวจความคิดเห็นประชาชน เรื่อง “ความคิดเห็นต่อ แพ็คเกจมาตรการกระตุ้นเศรษฐกิจ 3 ด้าน” โดยเก็บข้อมูลกับประชาชนจากทุกภูมิภาคทั่วประเทศจำนวน 1,189 คน พบว่า

ประชาชนร้อยละ 48.1 ทราบข่าวแพ็คเกจมาตรการกระตุ้นเศรษฐกิจ 3 ด้าน ของรัฐบาล ขณะที่ร้อยละ 51.9 ระบุว่าไม่ทราบ

เมื่อถามถึงมาตรการช่วยเหลือเกษตรกรที่ได้รับผลกระทบจากภัยแล้ง พบว่า ด้านที่ส่วนใหญ่เห็นว่าสามารถช่วยได้ในระดับมากถึงมากที่สุดคือ การประกันรายได้ในพืชเศรษฐกิจหลัก (ร้อยละ 47.8) ด้านชดเชยการปลูกข้าว (ร้อยละ 41.6) และด้านเงินกู้ฉุกเฉินรองรับภัยแล้ง (ร้อยละ 38.8) ส่วนด้านที่ส่วนใหญ่เห็นว่าสามารถช่วยได้ในระดับปานกลางคือ ด้านการผ่อนคลายหนี้สินด้านดอกเบี้ยให้เกษตรกร (ร้อยละ 42.2) และด้านสนับสนุนสินเชื่อใหม่และต้นทุนการเพาะปลูก(ร้อยละ 40.5)

ทั้งนี้มาตรการเพิ่มเงินพิเศษผู้ถือบัตรสวัสดิการแห่งรัฐรอบใหม่ เป็นเวลา 2 เดือน (ส.ค.-ก.ย.) จะช่วยเหลือผู้มีรายได้น้อยได้มากน้อยเพียงใด พบว่า ด้านที่ส่วนใหญ่เห็นว่าสามารถช่วยได้ในระดับมากถึงมากที่สุดคือ การแจกเงินบรรเทาค่าใช้จ่ายผู้สูงอายุที่ถือบัตรคนจนเดือนละ 500 บาท (ร้อยละ 49.5) และแจกเงินให้แก่ผู้ถือบัตรคนจนที่ได้รับเงินอุดหนุนเพื่อการเลี้ยงดูเด็กแรกเกิดมีอายุ 0-6 ปี เดือนละ 300 บาท (ร้อยละ 39.5) ส่วนด้านการแจกเงินพิเศษผู้ถือบัตรคนจนเดือนละ 500 บาท ส่วนใหญ่เห็นว่าช่วยได้ในระดับน้อยถึงน้อยที่สุด (ร้อยละ 39.9)

สำหรับความเห็นต่อมาตรการกระตุ้นการอุปโภคบริโภคและการลงทุนในประเทศ จะช่วยกระตุ้นเศรษฐกิจได้มากน้อยเพียงใด พบว่า ด้านที่ส่วนใหญ่เห็นว่าสามารถช่วยได้ในระดับมากถึงมากที่สุดคือ ช่วยเหลือผู้ประกอบการ SME ให้เข้าถึงแหล่งทุน/กู้เงินได้ง่ายขึ้น (ร้อยละ 44.5) ส่วนด้านกระตุ้นการท่องเที่ยวในประเทศ “ชิมช็อปใช้” โดยให้เงิน 1,000 บาท ต่อคน นั้น ส่วนใหญ่เห็นว่าช่วยได้ในระดับน้อยถึงน้อยที่สุด (ร้อยละ 52.5)

สุดท้ายประโยชน์ที่คนไทยจะได้รับจากมาตรการกระตุ้นเศรษฐกิจ ทั้ง 3 ด้าน มากที่สุดคือ เกิดการใช้จ่ายคล่องตัวขึ้น (ร้อยละ 42.4) รองลงมาคือ มีเม็ดเงินหมุนเวียนภายในประเทศดีขึ้น (ร้อยละ 40.5) และ มีความสุขในการดำเนินชีวิตไม่ติดขัด (ร้อยละ 34.5)

โดยมีรายละเอียดตามประเด็นข้อคำถาม ดังต่อไปนี้

**1. การรับทราบข่าวแพ็คเกจมาตรการกระตุ้นเศรษฐกิจ 3 ด้าน ของรัฐบาล**

|  |  |  |
| --- | --- | --- |
| ทราบ | ร้อยละ | 48.1 |
| **ไม่ทราบ** | **ร้อยละ** | **51.9** |

**2. ความเห็นต่อมาตรการช่วยเหลือเกษตรกรที่ได้รับผลกระทบจากภัยแล้ง จะช่วยเหลือเกษตรกรแต่ละด้าน มากน้อยเพียงใด**

| **มาตรการช่วยเหลือเกษตรกร** | **มากถึงมากที่สุด****(ร้อยละ)** | **ปานกลาง****(ร้อยละ)** | **น้อยถึง****น้อยที่สุด****(ร้อยละ)** |
| --- | --- | --- | --- |
| ผ่อนคลายหนี้สินด้านดอกเบี้ย ให้เกษตรกร | 33.8 | **42.2** | 24.0 |
| สนับสนุนสินเชื่อใหม่และต้นทุนการเพาะปลูก | 34.0 | **40.5** | 25.5 |
| ชดเชยการปลูกข้าว | **41.6** | 34.2 | 24.2 |
| เงินกู้ฉุกเฉินรองรับภัยแล้ง | **38.8** | 34.6 | 26.6 |
| ประกันรายได้ในพืชเศรษฐกิจหลัก | **47.8** | 32.8 | 19.4 |

**3. ความเห็นต่อมาตรการเพิ่มเงินพิเศษผู้ถือบัตรสวัสดิการแห่งรัฐรอบใหม่ จะช่วยเหลือผู้มีรายได้น้อยได้มากน้อยเพียงใด**

| **มาตรการเพิ่มเงินพิเศษผู้ถือบัตรสวัสดิการแห่งรัฐรอบใหม่**  | **มากถึงมากที่สุด****(ร้อยละ)** | **ปาน****กลาง****(ร้อยละ)** | **น้อยถึง****น้อยที่สุด****(ร้อยละ)** |
| --- | --- | --- | --- |
| แจกเงินพิเศษผู้ถือบัตรคนจนเดือนละ 500 บาท 2 เดือน (ส.ค.-ก.ย.) | 34.4 | 25.7 | **39.9** |
| แจกเงินบรรเทาค่าใช้จ่ายผู้สูงอายุที่ถือบัตรคนจนเดือนละ 500 บาท 2 เดือน (ส.ค.-ก.ย.)  | **49.5** | 24.5 | 26.0 |
| แจกเงินให้แก่ผู้ถือบัตรคนจนที่ได้รับเงินอุดหนุนเพื่อการเลี้ยงดูเด็กแรกเกิดมีอายุ 0-6 ปี เดือนละ 300 บาท 2 เดือน (ส.ค.-ก.ย.) | **39.5** | 29.5 | 31.0 |

**4. ความเห็นต่อมาตรการกระตุ้นการอุปโภคบริโภคและการลงทุนในประเทศ จะช่วยกระตุ้นเศรษฐกิจได้มากน้อยเพียงใด**

| **มาตรการกระตุ้นการอุปโภคบริโภคและการลงทุนในประเทศ** | **มากถึงมากที่สุด****(ร้อยละ)** | **ปาน****กลาง****(ร้อยละ)** | **น้อยถึง****น้อยที่สุด****(ร้อยละ)** |
| --- | --- | --- | --- |
| กระตุ้นการท่องเที่ยวในประเทศ “ชิมช็อปใช้” โดยให้เงิน 1,000 บาท ต่อคนที่มีอายุ 18 ปี ขึ้นไป | 19.5 | 28.0 | **52.5** |
| ช่วยเหลือผู้ประกอบการ SME ให้เข้าถึงแหล่งทุน/กู้เงินได้ง่ายขึ้น | **44.5** | 36.3 | 19.2 |

**5. ประโยชน์ที่คนไทยจะได้รับจากมาตรการนี้มากที่สุด คือ**

|  |  |  |
| --- | --- | --- |
| **เกิดการใช้จ่ายคล่องตัวขึ้น** | **ร้อยละ** | **42.4** |
| มีเม็ดเงินหมุนเวียนภายในประเทศดีขึ้น  | ร้อยละ | 40.5 |
| ความสุขในการดำเนินชีวิตไม่ติดขัด | ร้อยละ | 34.5 |
| ทุกคนมีโอกาสใช้เงินจากรัฐ | ร้อยละ | 27.1 |
| รักษาสภาพคล่องทางการเงิน  | ร้อยละ | 24.3 |
| ธุรกิจในประเทศดีขึ้น  | ร้อยละ | 20.9 |

**รายละเอียดการสำรวจ**

วัตถุประสงค์การสำรวจ

เพื่อสอบถามความคิดเห็นของประชาชน เกี่ยวกับแพ็คเกจมาตรการกระตุ้นเศรษฐกิจ 3 ด้าน ของรัฐบาล และประโยชน์ที่คนไทยจะได้รับจากมาตรการดังกล่าว เพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

ประชากรที่สนใจศึกษา

 การสำรวจใช้การสุ่มตัวอย่างจากประชาชนทุกภูมิภาคทั่วประเทศ ที่มีอายุ 18 ปี ขึ้นไป โดยการสุ่มสัมภาษณ์ทางโทรศัพท์จากฐานข้อมูลของกรุงเทพโพลล์ ด้วยวิธีการสุ่มตัวอย่างแบบง่าย (Simple Random Sampling) แล้วใช้วิธีการถ่วงน้ำหนักด้วยข้อมูลประชากรศาสตร์จากฐานข้อมูลทะเบียนราษฎร์ของกรมการปกครอง กระทรวงมหาดไทย

 **ความคลาดเคลื่อน (Margin of Error)**

 การประมาณการขนาดตัวอย่างมีขอบเขตของความคลาดเคลื่อน ± 3% ที่ระดับความเชื่อมั่น 95%

**วิธีการรวบรวมข้อมูล**

ใช้การสัมภาษณ์ทางโทรศัพท์ (Enumeration by telephone) โดยเครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal) และได้นำแบบสอบถามทุกชุดมาตรวจสอบความถูกต้องสมบูรณ์ก่อนบันทึกข้อมูลและประมวลผล

**ระยะเวลาในการเก็บข้อมูล** : 20-22 สิงหาคม 2562

**วันที่เผยแพร่ผลสำรวจ**  : 24 สิงหาคม 2562

**ข้อมูลของกลุ่มตัวอย่าง**

|  |  |  |
| --- | --- | --- |
|  | **จำนวน** | **ร้อยละ** |
| **เพศ**  |  |  |
|  ชาย | 638 | 53.7 |
|  หญิง | 551 | 46.3 |
| **รวม** | **1,189** | **100.0** |
| **อายุ** |  |  |
|  18 ปี - 30 ปี | 100 | 8.4 |
|  31 ปี - 40 ปี | 204 | 17.2 |
|  41 ปี - 50 ปี | 316 | 26.6 |
|  51 ปี - 60 ปี | 319 | 26.8 |
|  61 ปี ขึ้นไป | 250 | 21.0 |
| **รวม** | **1,189** | **100.0** |
| **การศึกษา** |  |  |
|  ต่ำกว่าปริญญาตรี | 756 | 63.6 |
|  ปริญญาตรี | 345 | 29.0 |
|  สูงกว่าปริญญาตรี | 88 | 7.4 |
|  **รวม** | **1,189** | **100.0** |
| **อาชีพ** |  |  |
|  ลูกจ้างรัฐบาล | 140 | 11.8 |
|  ลูกจ้างเอกชน  | 263 | 22.1 |
|  ค้าขาย/ ทำงานส่วนตัว/ เกษตรกร | 501 | 42.1 |
|  เจ้าของกิจการ/ นายจ้าง  | 69 | 5.8 |
|  ทำงานให้ครอบครัว | 2 | 0.2 |
|  พ่อบ้าน/ แม่บ้าน/ เกษียณอายุ | 185 | 15.5 |
|  นักเรียน/ นักศึกษา  | 14 | 1.2 |
|  ว่างงาน/ รวมกลุ่ม | 15 | 1.3 |
| **รวม** | **1,189** | **100.0** |

**ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-4073819 ต่อ 2897,2898**

**E-mail: bangkokpoll@bu.ac.th Website:** [**http://bangkokpoll.bu.ac.th**](http://bangkokpoll.bu.ac.th)

**Twitter :** [**http://twitter.com/bangkok\_poll**](http://twitter.com/bangkok_poll) **Facebook : https://facebook.com/bangkokpoll**